
ประกาศองค์การบริหารส่วนตำบลนางหลง
เรื่อง  รับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูส่วนตำบล  ตำแหน่ง ครูผู้ดูแลเด็ก
-------------------------------------------------------


ด้วยองค์การบริหารส่วนตำบลนางหลง อำเภอชะอวด จังหวัดนครศรีธรรมราช  มีความประสงค์จะดำเนินการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  เพื่อบรรจุและแต่งตั้งเป็นพนักงานครูส่วนตำบล  ตำแหน่ง ครูผู้ดูแลเด็ก ประจำศูนย์พัฒนาเด็กเล็กในสังกัดองค์การบริหารส่วนตำบลนางหลง  จำนวน  1  อัตรา


อาศัยอำนาจตามความในมาตรา 15 ประกอบมาตรา 25 วรรคท้าย แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542  ประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ 14 กรกฎาคม 2549  เห็นชอบให้องค์การบริหารส่วนตำบลนำมาตรฐาน หลักเกณฑ์และวิธีการบริหารงานบุคคลทางการศึกษาของเทศบาลมาใช้กับการบริหารงานบุคคลพนักงานครูและบุคลากรทางการศึกษาองค์การบริหารส่วนตำบลโดยอนุโลม, ประกาศคณะกรรมการพนักงานเทศบาลจังหวัดนครศรีธรรมราช เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ 4 กุมภาพันธ์ 2553  ประกอบกับมติคณะกรรมการพนักงานส่วนตำบลจังหวัดนครศรีธรรมราช ในคราวประชุมครั้งที่ 9/2557 เมื่อวันที่ 26 กันยายน 2557  เห็นชอบให้คัดเลือกกรณีมีเหตุพิเศษไม่ต้องสอบแข่งขัน    สำหรับหัวหน้าศูนย์พัฒนาเด็กเล็กและครูผู้ดูแลเด็ก   เพื่อบรรจุและแต่งตั้งเป็นพนักงานครูส่วนตำบล  ตำแหน่ง ครูผู้ดูแลเด็ก  จำนวน 1  อัตรา  โดยมีรายละเอียดดังนี้
1. ตำแหน่งที่รับสมัคร
๑.๑    ตำแหน่งครูผู้ดูแลเด็ก  เลขที่ตำแหน่ง  80-2-0623
   
สังกัดศูนย์อบรมเด็กก่อนเกณฑ์วัดหนองจิก

จำนวน 1 อัตรา
2. คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันฯ
2.1 ดำรงตำแหน่งครูผู้ดูแลเด็ก และหรือหัวหน้าศูนย์พัฒนาเด็กเล็ก  ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า 3 ปี (ให้หมายความถึงพนักงานจ้างตำแหน่งผู้ดูแลเด็ก ตามหนังสือกรมส่งเสริมการปกครองท้องถิ่น ที่ มท 0893.4/ว2282 ลงวันที่ 17 พฤศจิกายน 2548 ด้วย) และ
2.2 เป็นผู้มีคุณสมบัติทั่วไปและไม่มีลักษณะต้องห้าม ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 9 ธันวาคม 2545 ดังนี้
(1) มีสัญชาติไทย

(2) มีอายุไม่ต่ำกว่าสิบแปดปีบริบูรณ์

(3) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ

(4) ไม่เป็นผู้ดำรงตำแหน่งข้าราชการการเมือง

(5) ไม่เป็นผู้มีกายทุพพลภาพจนไม่สามารถปฏิบัติหนาที่ได้  ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่คณะกรรมการกลางพนักงานส่วนตำบล (ก.อบต.) กำหนด ดังนี้


(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม


(ข) วัณโรคในระยะอันตราย


(ค) โรคเท้าช้างในระยะที่ปรากฏอาการเป็นที่รังเกียจแก่สังคม


(ง) โรคติดยาเสพติดให้โทษ


(จ) โรคพิษสุราเรื้อรัง



(6) ไม่เป็นผู้อยู่ในระหว่างถูกสั่งให้พักราชการ หรือถูกสั่งให้ออกราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น



(7) ไม่เป็นผู้บกพร่องในศีลธรรมอันดี จนเป็นที่รังเกียจแก่สังคม



(8) ไม่เป็นกรรมการพรรคการเมือง หรือเจ้าหน้าที่ในพรรคการเมือง



(9) ไม่เป็นบุคคลล้มละลาย



(10) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ



(11) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ



(12) ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคล หรือตามกฎหมายอื่น



(13) ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

(14) ไม่เป็นผู้เคยกระทำการทุจริตในการสอบเข้ารับราชการ
2.3 ผู้ที่ขาดคุณสมบัติ หรือมีลักษณะต้องห้ามตาม (7) (9) (10) หรือ (14) คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้  ส่วนผู้ที่ขาดคุณสมบัติ หรือมีลักษณะต้องห้ามตามข้อ (11) หรือ (12) ถ้าผู้นั้นได้ออกจากงานหรือออกจากราชการเกินสองปีแล้ว  และมิใช่เป็นกรณีออกเพราะกระทำผิดในกรณีทุจริตหน้าที่  หรือผู้ซึ่งขาดคุณสมบัติตาม (13) ซึ่งได้ออกจากงานหรือราชการเกินสามปีแล้ว  และไม่ใช่เป็นกรณีออกเพราะกระทำผิดในกรณีทุจริตต่อหน้าที่คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้
2.4 เป็นผู้มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท.กำหนดเป็นคุณสมบัติเฉพาะสำหรับตำแหน่งนี้ และ

2.5 มีใบอนุญาตประกอบวิชาชีพครู (พนักงานจ้างในศูนย์พัฒนาเด็กเล็ก ตำแหน่ง หัวหน้าศูนย์พัฒนาเด็กเล็ก ครูผู้ดูแลเด็ก ผู้ดูแลเด็ก ที่ได้รับการจ้างก่อนการประกาศใช้มาตรฐานกำหนดตำแหน่งหัวหน้าศูนย์พัฒนาเด็กเล็ก และครูผู้ดูแลเด็ก เพื่อการบรรจุแต่งตั้งเป็นพนักงานส่วนตำบล ตำแหน่ง ครูผู้ช่วย และหัวหน้าศูนย์พัฒนาเด็กเล็กขององค์การบริหารส่วนตำบล กำหนดให้ใช้ใบแทนใบอนุญาตประกอบวิชาชีพครู ประกอบด้วย หนังสือรับรองสิทธิ ใบอนุญาตปฏิบัติการสอน และหนังสืออนุญาตปฏิบัติการสอน ที่คุรุสภาออกให้ ตามหนังสือสำนักงาน ก.จ. ก.ท. และ ก.อบต. ที่ มท 0809.9/ว4 ลงวันที่ 21 เมษายน 2554)
2.6 ต้องเป็นผู้ผ่านการประเมินผลการปฏิบัติงานตามเกณฑ์คะแนนและแบบประเมินที่ ก.ท.กำหนด โดยได้คะแนนไม่ต่ำกว่าร้อยละ 75
การประเมินผลการปฏิบัติงาน (คะแนนเต็ม 300 คะแนน)  ประกอบด้วย

(1) องค์ประกอบที่ 1 งานปฏิบัติการจัดกิจกรรมการเรียนรู้ (คะแนนเต็ม 100 คะแนน)

(2) องค์ประกอบที่ 2 งานส่งเสริมการจัดกิจกรรมการเรียนรู้ (คะแนนเต็ม 100 คะแนน)

(3) องค์ประกอบที่ 3 ด้านบุคลิกภาพ คุณธรรม จรรยาบรรณ และเจตคติต่อวิชาชีพครู (คะแนนเต็ม 100 คะแนน)
2.7 ปัจจุบันเป็นผู้ช่วยครูผู้ดูแลเด็ก หรือหัวหน้าศูนย์พัฒนาเด็กเล็ก (พนักงานจ้างตามภารกิจ) ซึ่งปฏิบัติหน้าที่ประจำในศูนย์พัฒนาเด็กเล็กในสังกัดองค์การบริหารส่วนตำบลนางหลง
๒.๘ การให้ได้รับเงินเดือน ดังนี้



(๑)   คุณวุฒิปริญญาตรีทางการศึกษา หลักสูตร ๔ ปี อัตราเงินเดือน  ๑๕,๐๕๐.- บาท



(๒)   คุณวุฒิปริญญาตรีทางการศึกษา หลักสูตร ๕ ปี อัตราเงินเดือน  ๑๕,๘๐๐.- บาท
3. คุณสมบัติเฉพาะสำหรับตำแหน่งครูผู้ดูแลเด็ก  (รายละเอียดตามภาคผนวก ก.)
4. เอกสารหลักฐานที่ต้องนำมายื่นในวันสมัคร
ผู้ประสงค์จะสมัครต้องยื่นใบสมัครด้วยตนเอง (ตามแบบแนบท้ายประกาศ)  โดยกรอกรายละเอียดในใบสมัครให้ถูกต้องครบถ้วน  พร้อมด้วยหลักฐาน  สำเนาเอกสารอื่นซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับพร้อมแสดงเอกสารตัวจริงมายื่นในวันสมัคร  ดังต่อไปนี้
(1) รูปถ่ายหน้าตรงไม่สวมหมวกและไม่ใส่แว่นตาดำ ขนาด 1 นิ้ว  จำนวน 3 รูป (ถ่ายครั้งเดียวกัน) และถ่ายไม่เกิน 6 เดือน นับถึงวันสมัคร
(2) สำเนาวุฒิการศึกษา และสำเนาระเบียนแสดงผลการเรียนที่ระบุสาขาที่แสดงให้เห็นว่าเป็นผู้คุณวุฒิการศึกษาตรงตามคุณสมบัติเฉพำหรับตำแหน่งที่สมัครสอบ  จำนวน 1 ฉบับ  กรณีที่หลักฐานทางการศึกษาดังกล่าวเป็นภาษาต่างประเทศ  ให้แนบฉบับที่แปลเป็นภาษาไทยด้วย
(3) สำเนาทะเบียนบ้าน  จำนวน 1 ฉบับ
(4) สำเนาบัตรประจำตัวประชาชน  จำนวน 1 ฉบับ
(5) ใบรับรองแพทย์ (ออกไม่เกิน 1 เดือน) นับแต่วันตรวจร่างกายแสดงว่าไม่เป็นโรคต้องห้าม
(6) สำเนาใบอนุญาตประกอบวิชาชีพครู  จำนวน 1 ฉบับ
(7) ใบรับรองผ่านเกณฑ์ทหาร (ส.ด.9) (ถ้ามี)
(8) หลักฐานอื่น ๆ เช่น หลักฐานการเปลี่ยนชื่อ  นามสกุล  ทะเบียนสมรส  ใบหย่า (ถ้ามี)
(9) แบบประเมินผลการปฏิบัติงานสำหรับหัวหน้าศูนย์พัฒนาเด็กเล็กและครูผู้ดูเด็ก  ตามแบบที่กำหนดท้ายประกาศนี้
(10) หนังสือรับรองประวัติการปฏิบัติงาน ตามแบบที่กำหนดท้ายประกาศนี้
(11) สำเนาสัญญาจ้าง  จำนวน 1  ฉบับ

5. วัน เวลา และสถานที่รับสมัคร
5.1 ผู้ประสงค์จะสมัครขอรับใบสมัครและยื่นใบสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  โดยกรอกรายละเอียดในใบสมัครให้ถูกต้องครบถ้วนพร้อมเอกสารหลักฐานการสมัครด้วยตนเอง  ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับได้ที่งานการเจ้าหน้าที่ สำนักงานปลัดองค์การบริหารส่วนตำบล  องค์การบริหารส่วนตำบลนางหลง  ระหว่างวันที่  13 - 20  พฤศจิกายน 2557  ในวันและเวลาราชการ
5.2 ผู้สมัครมีสิทธิสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  ได้คนละ 1 ตำแหน่ง เท่านั้น
5.3 สำหรับการสมัครครั้งนี้  ผู้สมัครต้องกรอกเอกสารหลักฐานการสมัครด้วยลายมือชื่อตนเองให้ถูกต้องครบถ้วน  และรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งตรงตามประกาศรับสมัคร  และหากภายหลังปรากฏว่ามีผู้สมัครรายใดกรอกข้อมูลผิดพลาดหรือมีคุณสมบัติดังกล่าวไม่ครบถ้วนหรือไม่ถูกต้อง  องค์การบริหารส่วนตำบลนางหลงจะถือว่าเป็นผู้ขาดคุณสมบัติในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  และไม่มีสิทธิได้รับการบรรจุและแต่งตั้งเป็นพนักงานครูส่วนตำบลในสังกัดองค์การบริหารส่วนตำบลนางหลง  

6. วัน เวลา และสถานที่ประกาศรายชื่อผู้มีสิทธิเข้ารับการคัดเลือก
องค์การบริหารส่วนตำบลนางหลงจะประกาศรายชื่อผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  ภายในวันที่  25 พฤศจิกายน 2557  โดยปิดประกาศไว้   ณ   ป้ายประชาสัมพันธ์องค์การบริหารส่วนตำบลนางหลง    หรือทางเว็บไซต์องค์การบริหารส่วนตำบลนางหลง  ที่  www.nanglong.go.th 

7. วิธีการคัดเลือก
7.1 ประเมินความเหมาะสมกับตำแหน่ง (คะแนนเต็ม 100 คะแนน)  ตามแบบประเมินที่ ก.ท.กำหนด (โดยผู้ผ่านการประเมินความเหมาะสมกับตำแหน่ง  ต้องได้คะแนนไม่น้อยกว่าร้อยละ 80)
7.2 ทดสอบความรู้ ความสามารถในตำแหน่ง (คะแนนเต็ม 100 คะแนน)  โดยอาจใช้วิธีการสอบสัมภาษณ์หรือวิธีอื่นใดที่เหมาะสม  (ผู้ผ่านการทดสอบความรู้ ความสามารถในตำแหน่งต้องได้คะแนนไม่น้อยกว่าร้อยละ 70) 
8. กำหนดวัน เวลา และสถานที่คัดเลือก
องค์การบริหารส่วนตำบลนางหลงจะดำเนินการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก  ในวันที่  2๗  พฤศจิกายน  2557  เวลา 09.๐0 น. เป็นต้นไป  ณ  ห้องประชุมองค์การบริหารส่วนตำบลนางหลง
9. การประกาศผลการคัดเลือก
องค์การบริหารส่วนตำบลนางหลง  จะประกาศรายชื่อผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  ภายในวันที่  ๒๘ พฤศจิกายน  2557  โดย                ปิดประกาศไว้  ณ  ป้ายประชาสัมพันธ์องค์การบริหารส่วนตำบลนางหลง  หรือทางเว็บไซต์องค์การบริหารส่วนตำบลนางหลงที่ www.nanglong.go.th
10. การขึ้นบัญชีและการยกเลิกการขึ้นบัญชี
องค์การบริหารส่วนตำบลนางหลงจะขึ้นบัญชีผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  โดยเรียงลำดับจากผู้สอบได้คะแนนรวมสูงสุดลงมาตามลำดับ  ในกรณีที่มีผู้ที่ได้คะแนนรวมเท่ากันให้ผู้ได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความเหมาะสมกับตำแหน่งเท่ากันให้ผู้ที่ได้คะแนนภาคความรู้ความสามารถในตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถในตำแหน่งเท่ากันให้ผู้ที่ได้                  เลขประจำตัวสอบก่อนเป็นผู้อยู่ในลำดับที่สูงกว่า  ในกรณีที่มีการบรรจุและแต่งตั้งผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กในตำแหน่งที่ว่างแล้ว   องค์การบริหารส่วนตำบลนางหลง    จะขึ้นบัญชีผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กไว้ 2 ปี  และถ้ามีการสรรหาโดยวิธีการคัดเลือกอย่างเดียวกันอีก  และได้ขึ้นบัญชีผู้ผ่านการคัดเลือกได้ใหม่แล้ว  บัญชีผู้ผ่านการคัดเลือกครั้งก่อนเป็นอันยกเลิก 
11. การบรรจุและแต่งตั้ง
องค์การบริหารส่วนตำบลนางหลง  จะบรรจุและแต่งตั้งผู้ผ่านการคัดเลือกกรณีมีเหตุพิเศษ               ไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  เพื่อบรรจุและแต่งตั้งเป็นพนักงานครู                 ส่วนตำบล ตำแหน่ง ครูผู้ดูแลเด็ก  โดยต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช  ทั้งนี้  ผู้ที่ได้รับการบรรจุและแต่งตั้งจะต้องดำรงตำแหน่งครูผู้ดูแลเด็ก  ณ  ศูนย์พัฒนาเด็กเล็กในสังกัดองค์การบริหารส่วนตำบลนางหลงเป็นเวลาอย่างน้อย 2 ปี  และผ่านการประเมินตามหลักเกณฑ์ ก.ท.ว่าด้วยการเตรียมความพร้อมและพัฒนาอย่างเข้ม  ในตำแหน่งครูผู้ช่วย  จึงจะสามารถบรรจุและแต่งตั้งให้ดำรงตำแหน่ง ครู อันดับ คศ.1  และสามารถโอน (ย้าย) ไปที่อื่นได้
อนึ่ง  การบรรจุและแต่งตั้งผู้คัดเลือกได้  หากองค์การบริหารส่วนตำบลนางหลงตรวจสอบพบภายหลังว่ามีคุณสมบัติไม่ตรงตามมาตรฐานกำหนดตำแหน่ง  หรือมีคุณสมบัติไม่ถูกต้องครบถ้วนในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  องค์การบริหารส่วนตำบลนางหลงขอสงวนสิทธิ์ในการบรรจุและแต่งตั้ง
จึงประกาศให้ทราบโดยทั่วกัน  




ประกาศ  ณ  วันที่    ๒๑    ตุลาคม   พ.ศ.  2557

           พันตำรวจโท
    
          (สมศักดิ์  จันทร์มณี)

                 นายกองค์การบริหารส่วนตำบลนางหลง









